Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 30.01.2019

**Αρ. Πρωτ.: 208**

ΠΡΟΣ: - κ. Δ. Τσακίρη, Υποδιοικητή ΕΦΚΑ

**ΚΟΙΝ: «Πίνακας Αποδεκτών»**

ΘΕΜΑ: «Ζητείται να δοθεί προτεραιότητα στην εξέταση και στην έκδοση αποτελεσμάτων από τις επιτροπές ΚΕΠΑ στα άτομα που επιθυμούν να υποβάλουν αίτημα για διορισμό στην εκπαίδευση**»**

**Κύριε Διοικητή,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) –που αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία και των οικογενειών τους στη χώρα, επίσημα αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας- με το παρόν έγγραφό της επιθυμεί να θέσει υπόψη σας ένα ζήτημα που αφορά στην έγκαιρη έκδοση πιστοποιητικών αναπηρίας από τα ΚΕΠΑ στους εκπαιδευτικούς**.**

Όπως ίσως γνωρίζετε, το Υπουργείο Παιδείας έχει προβεί στη θέσπιση νέου συστήματος διορισμού και προσλήψεων Εκπαιδευτικών της Πρωτοβάθμιας και Δευτεροβάθμιας Εκπαίδευσης, μελών Ειδικού Εκπαιδευτικού Προσωπικού (Ε.Ε.Π.) και Ειδικού Βοηθητικού Προσωπικού (Ε.Β.Π.) μέσω Α.Σ.Ε.Π, με το οποίο μοριοδοτείται και η αναπηρία. Το άρθρο 66 του ν. 4589/2019 (ΦΕΚ 13 Α΄) που ψηφίστηκε για την εφαρμογή του προαναφερόμενου συστήματος, αναφέρει ότι η προκήρυξη για τις θέσεις των εκπαιδευτικών, του Ε.Ε.Π. και του Ε.Β.Π. θα εκδοθεί μέσα σε ένα μήνα από την έναρξη ισχύος του εν λόγω νόμου. Υπάρχουν όμως εκπαιδευτικοί με αναπηρία ή εκπαιδευτικοί που προστατεύουν άτομα με αναπηρία, οι οποίοι δεν έχουν γνωματεύσεις ΚΕΠΑ σε ισχύ, να τις καταθέσουν μαζί με την αίτησή τους για διορισμό, προκειμένου να εξασφαλίσουν τη μοριοδότηση που δικαιούνται.

Ως εκ τούτου, ζητάμε την προσωπική σας παρέμβαση, προκειμένου, το αμέσως προσεχές διάστημα, να δίνεται προτεραιότητα στην εξέταση και στην έκδοση αποτελεσμάτων από τις επιτροπές ΚΕΠΑ στα άτομα που επιθυμούν να υποβάλουν αίτημα για διορισμό στην εκπαίδευση, ώστε να προλάβουν την προθεσμία υποβολής των αιτήσεων και να μην χάσουν τη μοριοδότηση της αναπηρίας.

Πιστεύοντας πως θα ανταποκριθείτε θετικά στο δίκαιο αίτημά μας,

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Ι. Λυμβαίος**

**Πίνακας Αποδεκτών:**

* Γραφείο Υπουργού Παιδείας Έρευνας και Θρησκευμάτων, κ. Κ. Γαβρόγλου
* Γραφείο Δ/ντή Ειδικής Αγωγής και Εκπαίδευσης Υπ. Παιδείας, κ. Π. Κασσιανού
* Γραφείο Γεν. Γραμμ. Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, κ. Στ. Βρακά
* Διεύθυνση Αναπηρίας του ΙΚΑ, κα Θεοδωράκη

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |